Reakcia v mieste vpichu Fraxiparine
Dobrý deň,
pichám si už týždeň dvakrát denne fraxiparine do brucha a raz sa mi vytvorilo tvrdé miesto v oblasti vpichu, ktoré po niekoľkých hodinách zmizlo. Včera okolo 21:30 som si prvý raz pichla do stehna a aj tam sa vytvorilo veľké tvrdé miesto, no do rána nezmizlo. Je to normálne? Prečo vzniká?
Dobrý deň.
Ďakujeme za Vašu otázku.
Medzi veľmi časté vedľajšie účinky lieku Fraxiparine patria rekacie v mieste vpichu. Typické sú bolesť, krvné podliatiny a vznik tvrdých hrčiek. Ich vznik môže ovplyvňovať viacero faktorov. Môže ísť o následok nesprávnej aplikácie, nevhodného miesta podania či dlhodobým podávaním tohto lieku. Rovnako sa tieto ťažkosti môžu objaviť aj pri dodržaní všetkých odporúčaní. V prípade akýchkoľvek obáv ohľadom prebiehajúcej liečby odporúčam kontaktovať predpisujúceho lekára.
Prajem pekný zvyšok dňa.
S pozdravom
Mgr. Barbora Bičanovská